标题：1282年
历史纪年
公元1282年，元朝至元十九年
通鉴记载
世祖圣德神功文武皇帝至元十九年（壬午，一二八二年）
春，正月，丙寅，罢征东行中书省。
丁卯，诸王扎喇呼至自军中。时皇子北平王，以军镇阿里玛图之地以御哈都，诸王锡里济与托克托穆尔、撒里蛮等，谋劫北平王以叛，欲与扎喇呼结援于哈都，不从。萨里曼悔过，执锡里济等，北平王遣礼喇呼以闻。
妖民张圆光伏诛。
二月，辛卯朔，帝幸柳林。
修宫城、太庙、司天台。
戊戌，遣使往乾山，造江南战船千艘。
壬寅，命：“军官阵亡者，其子袭职；以疾卒者，授官降一等。具为令。”
乙巳，立广东按察使。
戊申，帝还宫。
己酉，减省、部冗员。
徒浙东宣慰司于温州。
分军戍守江南，自归州以及江阴至三海口，凡二十八所。
壬子，遣诸王桑阿克达尔击缅。
初，尼雅斯拉鼎自缅还，言熟其国形势可击。遂以台布为右丞，伊克德济为参政，命桑阿克达尔督诸军复往击之。
甲寅，帝幸上都。
申严汉人军器之禁。
三月，戊寅，益都千户王着，以中书左丞相阿哈玛特蠹国害民，与高和尚合谋杀之。
着素志疾恶，因人心愤怨，密铸大铜鎚，自誓愿击阿哈玛特首。会高和尚以秘术行军中无验而归，诈称死，杀其徒，以尸欺众，逃去，人亦莫知。着乃与合谋，结八十馀人，夜入京城。
时皇太子从帝如上都，而阿哈玛特留守京师，着以太子素恶其奸，乃遣二西僧至中书，诈称皇太子与国师还都建佛事。时高觿、张九思宿卫宫中，诘之，仓皇失对，遂以二僧属吏，讯之，不服。觿、九思乃集卫士及官兵各执弓矢以备。及午，着复矫太子令，俾枢密副使张易发兵，夜会东宫。易不察，遽以兵往，觿问何为，易附耳语曰：“太子来诛左相也。”既而省中遣使出迎，悉为伪太子所杀，夺其马，入健德门。夜二鼓，觿等闻人马声，遥见烛笼、仪仗将至宫门前，一人前呼启关，觿谓九思：“它时殿下还宫，必以鄂勒哲、萨阳二人先，请得见二人，然后启关。”觿呼二人，不应，即曰：“皇太子平日未尝行此门，今何来此也？”贼计穷，趋南门，觿留张子政等守西门，亟走南门伺之。伪太子立马指挥，呼省官至前，责阿哈玛特数语，着即牵去，以所袖铜鎚碎其脑，立毙；继呼左丞郝祯至，杀之，囚右丞张惠。觿乃与九思大呼曰：“此贼也！”叱卫士亟捕之。留守司达噜噶齐库端遂持梃前，击立马者坠地，弓矢乱发，众奔溃，多就擒。高和尚等逃去，着挺身请囚。
中丞额森特穆尔驰奏，帝时方驻跸察罕诺尔，闻之，震怒，即日至上都，命枢密副使博啰、司徒和尔果斯、参政阿哩等驰驿至大都，讨为乱者。
帝疑廷臣多与谋，召典瑞少监王思廉至行殿，屏左右问之曰：“张易反，若知之乎？”对曰：“未详也。帝曰：“反已反，何未祥也？”思廉徐奏曰：“僭号改元，谓之反；亡入他国，谓之叛；群聚山林，贼害民物，谓之乱。张易之事，臣实不能详也。”帝曰：“朕自即位以来，如李?亶之不臣，岂以我若汉高帝、赵太祖遽陟帝位者乎？”思廉曰：“陛下神圣天纵，前代之君不足比也。”帝叹曰：“朕往者有问于窦默，其应如响，盖心口不相违，故不思而得。朕今有问，汝能然乎？且张易所为，张文谦知之否？”思廉即对曰：“文谦不知。”帝曰：“何以知之？”对曰：“二人不相安，或知其不知也。”帝意稍释。
庚辰，获高和尚于高梁河。
辛巳，博啰等至都。
壬午，诛王着、高和尚于市，皆醢之，并杀张易。着临刑，大呼曰：“王着为天下除害，今死矣！异日必有为我书其事者。”复以张易从着为乱，将传首四方，张九思曰：“易应变不审则有之，坐以与谋则过矣，请免传首。”从之。
戊子，以领北庭都护阿密实哈为御史大夫，行御史台事。
集贤直学士兼秘书少监建昌程文海陈五事：一曰取会江南仕籍，二曰通南北之选，三曰立考功历，四曰置贪赃籍，五曰给江南官吏俸；朝廷多采行之。
夏，四月，丁酉，以和尔果斯以中书右丞相，降右丞相昂吉尔岱为留守，仍同签枢密院事。皇太子谓和尔果斯曰：“阿哈玛特已死，汝任中书，事有便国利民者，毋惮更张；或有阻挠，吾当力持之。”故是时庶务更新，省部用人，多所推荐。
戊戌，陈桂龙率其党来降，诏流桂龙于边地。
中书左丞耿仁等言：“诸王公主分地所设达噜噶齐，例不迁调，百姓苦之。依常调，任满，从本位下选代为宜。”从之。
乙己，以阿哈玛特家奴呼图达尔等久总兵权，命库端等代之，仍隶大都留守司。
驰西山薪炭禁。
以阿哈玛特之子、江淮行中书省平章政事呼逊罪重于父，议究勘之。
戊申，宁国路太平县饥，民采竹食为粮。
庚戌，行御史台言：“阿尔哈雅占降民为奴，而以为征讨所得。”诏：“降民还之有司，征讨所得，籍其数，量赐臣下有功者。”
丙辰，敕：“以妻、女、姊妹献阿哈玛特得仕者黜之。核阿哈玛特占据民田，给还其主；庇富强户，输贼其家者，仍输之官。”
定内外官以三年为考，满任者迁叙，未满者不许超迁。
五月，己未朔，沙汰省部官阿哈玛特党七百十四人，已革者百三十三人，馀五百八十一人，并黜之。
初，阿哈玛特死，帝犹不深知其奸。及询枢密副使博啰，乃尽得其罪恶，始大怒曰：“王着杀之，诚是也！”命发阿哈玛特家，剖其棺，戮尸于通玄门外，纵犬啖其肉，百官士庶聚观称快，予侄皆伏诛。
籍其家，得椟藏二人皮，两耳俱存，问之，其妾云：“每咒诅时，置神坐于上，应验甚速。”又以帛二副画甲骑，围守一屋殿，兵皆张弦挺刃内向，状涉不轨，画者为陈某。又有曹震圭者，尝推算阿哈玛特所生年月，王台判者妄引图谶，皆言涉不轨。事闻，剥四人皮以徇。寻以郝祯、耿仁党恶尤甚，命剖祯棺，戮其尸，下耿仁于狱，诛之。
初，巴延灭宋还，诏百官郊迎，阿哈玛特先半舍道谒巴延。巴延解所服玉钩绦遗之，且曰：“宋宝玉固多，吾实无所取，勿以此为薄也。”阿哈玛特谓其轻己，乃诬以平宋时取其玉桃盏，帝命按之，无验。阿哈玛特既死，有献此盏者，帝愕然曰：“几陷我忠良！”
癸未，以甘肃行省左丞敏珠尔卜丹为中书右丞，行台御史中丞张雄飞参知政事。
初，阿哈玛特欲诬杀秦长卿、刘仲泽、伊玛都木达三人，兵部尚书张雄飞力持不可，阿哈玛特使人啖之曰：“诚能杀此三人，当处以参政。”雄飞曰：“杀人以求大官，吾不为也。”阿哈玛特怒，出为澧州安抚使，累迁御史中丞，行御史台事。阿哈玛特恐其子呼逊为江淮右丞，不为所容，改陕西按察使。未行，阿哈玛特死，召拜参政。呼逊被逮，敕廷臣杂问，呼逊历指宰执曰：“汝曾受我家钱，何得问我？”雄飞曰：“我曾受否？”曰：“公独无。”雄飞曰：“如是，则我当问汝矣。”遂伏辜。
六月，已丑朔，日有食之。
甲午，阿哈玛特滥设官府二百四所，诏存者三十三，馀皆罢。又，江南宣慰司十五道，内四道已立行中书省，罢之。
丙申，发射士百人卫丞相，它人不得援例。
戊戌，以占城既服复叛，发兵讨之。初，朝廷遣索多就占城国立省抚治，王子补的负固弗率，凡使臣经其国者皆执之。帝怒，决意进讨，发淮、浙、福建、湖广军五千、海船百艘、战船二百五十，命索多将之以行。
乙酉，以阿哈玛特居第赐和尔果斯。
帝以所籍入权臣家妇赐后卫亲军指挥伊喇元臣，元臣辞曰：“臣家世清索，不敢自污。”帝嘉叹不已。元臣，霸州元师尼尔之孙也。
丁巳，征亦奚不薛，尽平其地，立三路达噜噶齐，留军镇守，命塔喇海总之。
秋，七月，戊午朔，日有食之。
立行枢密院于扬州、鄂州。
壬戌，高丽国王请自造船一百五十艘，助征日本。
庚午，令蒙古军守江南者更番还家。
壬申，立马湖路总管府。
八月，江南水，民饥者众；真定以南旱，民多流移；和尔果斯请所在官司发廪以赈，从之。
申严以金饰车马服御之禁。
甲寅，圣诞节，是日，还宫。
九月，丁巳朔，赈真定饥民；其流移江南者，给之粮，使还乡里。
辛酉，俱蓝国入贡。海外诸蕃，惧俱蓝尤远，自泉州至其境约十万里。招讨使杨廷璧三住招之，遂遣使贡宝货及黑猿一。
壬戌，敕：“官吏受贿及仓库官侵盗，台察官知而不纠者，验其轻重罪之；中外官吏赃罪，轻者杖决，重者处死；言官缄默，与受赃者一体论罪。仍诏谕天下。”
己巳，定云南赋税，用金为则，以贝予折纳，每金一钱，直贝予二十索。
壬申，敕：“平滦、高丽、耽罗及扬州、隆兴、泉州，其造大小船三千艘。”
亦奚不薛之北蛮峒向世雄兄弟及散毛诸峒叛，命四川行省就遣亦奚不薛军前往招抚之，使与其主偕往。
丁丑，遣使括云南所产金，以博啰为打金洞达噜噶齐。
壬午，诏：“诸路岁贡儒吏各一人。中书省掾史有阙，选枢密院、御史台、六部令史转用之；令史则取诸路岁贡之数。”仍诏：“诸路岁贡儒吏，儒必通吏事，吏必知经史者，各道按察使举廉能者，升等迁叙。”
厘正选法，置墨簿以籍阿哈玛特党人之名。
初，阿哈玛特用事，亻并中书左右司为一，以刘正为左右司员外郎。及治阿哈玛特之党，捕正与参政咱希鲁鼎等偕至。帝前问曰：“汝等皆党于阿哈玛特，能无罪乎？”正曰：“臣未尝阿附，惟法是从耳。”会暮，车驾还内，俱械系于阙东隙地。逾数日，奸党多伏诛，复械系正于拱卫司，和尔果斯曰：“上尝谓刘正衣白衣行炭穴十年，可谓廉洁者。”乃得免归。
冬，十月，辛卯，以平章军国重事耶律铸复为中书左丞相。
壬辰，享于太庙。
罢西京宣慰司。
丙申，初立詹事院，以鄂勒哲为右詹事，萨阳为左詹事。
诏：“由大都至中滦，中滦至瓜州，设南北两漕运司。”
乙巳，罢屯田总管府，以其事隶枢密院，令管军万户兼之。
庚戌，诏：“两广、福建五品以下官，从行省铨注。”
耶律铸言：“有司官吏以采室女，乘时害民，如令大郡岁取三人，小郡二人，择其可者，厚赐其父母，否则遣还为宜。”从之。
十一月，丁卯，袭封衍圣公孔洙入觐，以为国子祭酒兼提举浙东学校。
孔子后，自宋南渡初，其四十八代孙端友子玠寓衢州。帝既灭宋，疑所立，或言孔氏子孙寓衢者，乃其宗子。洙赴阙，逊于居曲阜者，帝曰：“宁违荣而不违亲，真圣人后也。”遂有是命。就给禄与护持林庙。
诏以阿哈玛特罪恶颁告中书，凡民间利病，即与兴除之。
壬申，以势家为商贾者阻遏官民船，立沿河巡禁军，犯者没其家。
十二月，壬辰，中书左丞张文谦为枢密副使。
乙未，杀宋丞相信国公文天祥。
先是闽僧言：“土星犯帝座，疑有变。”未几，中山有狂人，自称宋主，有兵千人，欲取文丞相。又，京师有中山薛保住上匿名书告变，言某日烧蓑城苇、率两翼兵为乱，丞相可无忧者。时盗新杀阿哈玛特，遂撤蓑城苇，疑丞相者天祥也。乃召天祥入，帝谕之曰：“汝移所以事宋者事我，我当以汝为相。”天祥曰；“受宋恩为宰相，安肯事二姓？愿赐之一死足矣。”帝犹未忍，麾使退。左右力赞帝从其请，乃诏有司杀于燕京之柴市。俄使止之，至则天祥死矣。
天祥至柴市，观者万人，临刑，殊从容，问市人曰：“孰南面？”或有指之者，即向南再拜而死。年四十七。其衣带有赞曰：“孔曰成仁，孟曰取义，惟其义尽，所以仁至。读圣贤书，所作何事！而今而后，庶几无愧！”死之日，大风扬沙，帝叹曰：“好男子，不为吾用，杀之诚可惜也！”
天祥妻欧阳氏曰：“我夫不负国，我安能负夫！”遂自刭死，天祥二子俱亡。
庐陵张千载者，天祥友也，天祥贵显时，屡以官辟，不就。临安既破，天祥自广还，过吉州城下，千载来见，曰：“丞相赴北，千载当偕行。”既至燕，寓天祥囚所侧近，日以美馔馈，凡三年，始终如一。且潜制一椟，天祥受刑日，即以藏其首。复访求欧阳氏骸骨，袭以重囊，与先所函椟南归吉州，付其家葬之。适家人亦自惠州奉天祥母曾氏柩同日至，人以为忠孝所感。
中书省言平原郡公赵与芮，瀛国公赵?，翰林直学士赵与{票灬}，宜并居上都，帝曰：“与芮老矣，当留大都，馀如所言。”继有诏：“瀛国公给衣粮发遣之，与{票灬}勿行。”
与{票灬}数进谠言，朝廷立法，多所谘访。寻转侍讲，疏陈江南科敛急督，宋世丘垄暴露，皆大臣擅易明诏所为，帝不以为忤。
癸卯，御史中丞崔彧言：“台臣于国家政事得失，生民休戚，百官邪正，虽王公宰相亦宜纠察。近惟御史有言，臣以为台官皆当建言，庶于国家有补。至于选用台察官止由中书，宁无偏党之弊！今宜令本台得自选任，用汉人十六员，蒙古人十六员，相参巡历为宜。”
既而江淮省臣有上议欲以行台隶行省者，诏廷臣杂议。兵部尚书董文用曰：“御史台譬之卧虑，虽未噬人，人犹畏之。今虚名仅存而纲纪不振，更加抑之，则风采苶然，无复可望矣！”从之。
浚济州河。
征容城处士刘因至都，以博果密荐其学行也，擢右赞善大夫。寻以继母老刮归，俸给一无所受。
签枢密院事赵良弼，屡以疾辞，许令居怀孟。良弼别业在温，故有地三千亩，乃折为二，六与怀州，四与孟州，皆永隶庙学以赡生徒，自以出身儒索，不忘本也。或问为治，良弼曰：“必有忍乃其有济。人性易发而难制者，惟怒为甚，必克己然后可以制怒，必顺理然后可以忘怒。能忍所难忍，容所难容，事斯济矣。”
太平、宣、徽群盗起，行管军万户张珪讨之，数为贼所败。卒有杀民家豕而并伤其主者，珪曰：“此军之所以败也。”斩其卒。悉平诸盗。
历史大事
陈吊眼率畲民据漳州
陈吊眼，畲民，漳州 （今福建漳州）人。临安（今浙江杭州）失守，乘乱起兵，曾与张世杰合兵，攻打降元泉州（今福建泉州）守臣蒲寿庚。其后一直活动在漳、汀（今福建长汀）一带，“七年未平”。至元十七年（1280）八月十五日夜，与父文桂、叔桂龙等率众攻据漳州城，杀招讨傅全一家、万户府知事阚文兴，众至十万，连接五十余寨，扼险自守。元廷调集四省官军，由塔里赤率领往讨。福建等处征蛮都元帅完者都首先招降建宁（今福建建宁）头陀军首领黄华，然后以之为向导，进攻陈吊眼。元军连破十五寨，追吊眼至千壁岭。十九年（1282）三月，元福建等处征蛮副都元帅高兴上至半山，诱吊眼下至半山谈判。吊眼轻信其语，至半山，为高兴所擒，斩于漳州。四月，其父文桂、叔桂龙出降，被遣送京师。属将吴满、张飞拒不纳款，被杀。漳州畲民之叛平息。
罗璧、朱清、张瑄开海道运粮
至元十三年 （1276），伯颜下临安（今浙江杭州），得宋库藏图籍，招行军千户朱清、张瑄由崇明洲（今上海崇明）入海运至直沽（今天津），转送大都（今北京）。这是元代海运之始。全国统一后，大都每年需从江南调运大量粮食。最初是通过南北大运河进行，但运河漕运不畅，尤其是中滦（今河南封丘西南的黄河北岸）到淇门 <今河南浚县西南）之间一百八十余里的陆路运输，劳民费财，后来改用运河与海道相结合的办法，仍是“劳费不赀，卒无成效”。至元十九年（1282），太傅、丞相伯颜追忆当年海运图籍之事，认为海运可行，建议漕运粮食改走海道。忽必烈采纳了这一建议，命上海 （今上海）管军总管罗璧与朱清、张瑄等造平底海船六十艘，运粮四万六千余石，走海道送大都。罗璧等入海之后，因遇信风失时，只得在刘家岛（今山东蓬莱县境）停留，船队次年始达直沽。罗璧因功进怀远大将军、管军万户，兼管海遭运粮。同年，立万户府二，以朱清为中万户，张建为千户，忙兀瑄为万户府达鲁花赤。二十四年（1287），立行泉府司，专掌海运，增置万户府二，合以前所置共为四万户府。二十五年，第二批海运粮抵京师，共四十万石。二十八年 （1291），因朱清、张瑄之请，并四万户府为二都漕运万户府，朱、张分别以江东道宣慰使；淮东道宣慰使兼领万户府事。自此以后，海路运粮，“止令清、瑄二人掌之”。运粮数量逐年增加，最多的是文宗天历二年（1329），达三百五十余万后。
世祖令江南秋税折钞
江南征收秋税、夏税，为南宋旧制。全国统一后，元政府规定，除江东、浙西外，其余地区只征秋税。秋税以征粮为主，少部分允许折输绵绢杂物。至元十九年（1282），中书左丞耿仁建议，部分秋粮应折钞输纳。世祖采用其建议，令江南秋税，每亩输米三分之一，余额以钞折纳。这样，以七百万锭为率，每年官府可增收钞十四万锭。秋税折钞，是阿合马理财的措施之一，它给广大百姓增加了很大的负担。
王著槌杀阿合马
王著，字子明，益都人（今山东益都）。高和尚，不知何处人，自称有神术。至元十七年（1280），以枢密副使张易荐，二人同随和礼霍孙赴北边从军。王著后任千户，高和尚因秘术无验，乃诈死潜回。回回人阿合马依仗忽必烈的信任，专权横暴，打击异己，贪赃不法，引起了太子真金和一些主张行汉法的大臣的痛恨，人民怨声载道。至元十九年（1282）三月，忽必烈北巡上都（今内蒙古正蓝旗），真金同行，阿合马以中书平章政事留守大都（今北京）。王著与高和尚合谋，想乘此机会除掉阿合马。三月十七日上午，他们先遣二蕃僧至中书省，假称太子真金今晚回京与国师做佛事，要阿合马等中书官员届时迎接。宿卫士渤海人高觿怀疑有诈，乃逮捕二蕃僧，与尚书忙兀儿、工部尚书兼东宫都总管府事张九思集宿卫士防备。午间，王著伪传太子令旨，令枢密副使张易发兵，夜间来会。张易领兵至东宫外驻守，与高觿相遇。觿问；“果何为?”张易答：“夜后当自见。”艚固问，易乃附其耳说；“皇太子来诛阿合马也。”入夜，王著先驰见阿合马，说太子将至，命中书省官前去迎接。阿合马遣右司郎中脱欢察儿等数骑出关，道遇王著、高和尚部众。一人伪装太子，于马上责无礼，杀脱欢察儿，然后进健德门，急驰至东宫前。夜二鼓，伪太子领烛笼仪仗拥至东宫，一人呼开门，高觿不听，说：“太子平日不曾走此门，今何来此?”王著等八十余人于是转趋南门，张易放人。阿合马前来迎接，伪太子立马上，责数句，王著即从袖中拿出铜槌，猛击阿合马脑袋，阿合马当即毙命。伪太子又呼阿合马朋党、中书左丞郝祯至，杀之，逮右丞张惠。张九思、高觿发现有变，率卫兵来攻，王著挺身请囚，高和尚逃走，后亦被捕获。次日凌晨，高觿与御史中丞也先帖木儿急驰上都告变。忽必烈自察罕脑儿（今内蒙古伊克昭盟乌审旗南）回到上都，命枢密副使孛罗与司徒和礼霍孙回大都处理此事。王著、高和尚、张易都被处死。王著等被杀之后，孛罗向忽必烈报告了阿合马贪污等不法事。忽必烈听后大怒，命罢黜其党人七百四十人，且追治阿合马罪，发墓剖棺，戮尸于通玄门外，纵犬啖其肉。阿合马之子忽辛、抹速忽、阿散、忻都等都被处死。一批推行汉法韵大臣复出，担任要职。